Društvo za reviziju \_\_\_\_\_\_\_\_\_\_\_\_ koje zastupa\_\_\_\_\_\_\_\_\_\_\_\_\_ ( u nastavku: Društvo) i klijent

\_\_\_\_\_\_\_\_\_\_\_\_\_\_\_\_ ( u daljem tekstu: privredno društvo) dana \_\_\_\_\_\_\_ , u \_\_\_\_\_\_\_\_\_\_ ,

sklapaju slijedeći

 UGOVOR O VRŠENJU REVIZIJE

Član 1.

Ovim Ugovorom utvrđuju se međusobna prava i obaveze Društva i privrednog društva u

sprovođenju revizije godišnjih finansijskih izvještaja.

Društvo će obaviti reviziju godišnjih finansijskih izvještaja na osnovu Zakona o računovodstvu i

reviziji RCG i u skladu sa međunarodnim standardima revizije , te drugim pravilima i propisima

sa ciljem da se osigura potpuna nazavisnost, i objektivnost rada revizora Društva i

vjerodostojnost i pouzdanost revizijskog izvještaja

Član 2.

Cilj revizije godišnjih finansijskih izvještaja je postupak provjere i ocjene finansijskih izvještaja ,

te podataka i metoda koji se primjenjuju pri sastavljanju godišnjih finansijskih izvještaja, na

osnovu kojih se daje stručno i nazavisno mišljenje o istinitosti i objektivnosti finansijskog stanja ,

rezultata poslovanja i novčanih tokova.

Član 3.

Društvo se obavezuje da će reviziju navedenu u članu 1. ovog Ugovora vršiti zaposlenici

Društva koji u potpunosti ispunjavaju zakonske propise za vršenje revizije u skladu sa propisima

RCG .

Dužnost je i obaveza revizora za vrijeme sprovođenja revizije pridržavati se standarda uljudnog

ponašanja prema zaposlenicima za vrijeme sprovođenja revizije.

Član 4.

Revizori ne mogu koristiti svoju zvaničnu poziciju u privatne svrhe i trebaju izbjegavati odnose

koji bi mogli uključivati rizik od korupcije ili koji bi mogli dovesti do sumnje u njihovu objektivnost

i nazavisnost.

Revizori ne smiju koristiti informacije koje su dobili za vrijeme svog rada, kao sredstvo kojim bi

osigurali korist za sebe ili druge. Oni ne smiju otkriti informacije koje bi pružile drugim

pojedincima ili organizacijama nefer ili nerazumnu prednost, niti smiju koristiti takve informacije

kao sredstvo kojim bi naštetili drugima.

Član 5

U slučaju kada je ugrožena nazavisnost revizora zbog:

• spoljnih pritisaka ili uticaja na revizora,

• prethodnog zaposlenja u privrednom preduzeću u kojem se vrši revizija,

• ličnih i finansijskih veza koje mogu izazvati sukob interesa

revizor je dužan uzdržati se od uključivanja u pitanjima u kojima može doći do sukoba interesa.

Član 6.

Obaveza privrednog društva je

• dati na uvid potrebnu računovodstvenu i drugu dokumentaciju,

• dati potrebna objašnjenja i odgovore na pitanja koja se odnose na postupak revizije,

• osigurati odgovarajući radni prostor za rad revizora,

• osigurati po potrebi svoga koordinatora za saradnju sa revizorom,

• dostavljati pravovremeno sve informacije potrebne za obavljanje revizije.

Član 7.

Revizija finansijskih izvještaja uključuje sljedeće postupke:

• upoznavanje sa poslovanjem privrednog društva (razgovor sa Upravom, obilazak sektora

i drugo),

• razumijevanje poslovnih aktivnosti i sistema za evidentiranje finansijskih informacija i

pripremu finansijskih izvještaja ,

• istraživanje da li je finansijska informacija evidentirana kompletno, promptno i uz

potrebno ovlaštenje ,

• da li su račun dobiti i gubitka kao i bilans u skladu sa glavnom knjigom i analitičkom

evidencijom ,

• istraživanje računovodstvenih politika i razmatranje da li su iste u skladu sa

računovodstvenim standardima, primijenjene na odgovarajući način i dosljedno, a u

slučaju da to nije tako, razmotriti da li je objava takvih podataka izazvala promjene u

računovodstvenim politikama ,

• dobijanje objašnjenja od strane uprave za neobične fluktuacije ili nedosljednosti u

finansijskim izvještajima, kao i traženje odgovora na pitanja koja su sastavni dio

metodološke instrukcije za provjeru podataka u bilansu i računu dobiti i gubitka ,

• upoređivanje rezultata sa rezultatima iz prethodnih perioda i onima koja se očekuju

za tekuće period. Bitne promjene raspraviti sa Upravom, kao i dobiti uvid u

događaje nastale nakon datuma bilansa ,

• istražiti da li je priznavanje značajnih prihoda i troškova uslijedilo u odgovarajućim

periodima ,

• analizirati vanredne i neobične stavke ,

• uzimanje u obzir odnosa između povezanih stava (naprimjer prihodi i imovina), te

drugih sličnih odnosa, kao i ostalih informacija koje su na raspolaganju revizoru ,

• za finansijska stanja u finansijskim izvještajima izvršiti provjeru materijalno značajnih

stavki sa naglaskom na one stavke koje su u programu obavljanja revizije

delkarisane sa naglašenim revizijskim rizikom za potraživanja od kupaca, vrijednosno

usklađenje potraživanja i obaveza na određeni dan, zalihe, investicije, vlasništvo i

amortizaciju, aktivna vremenska razgraničenja, nematerijalnu imovinu i ostalu

imovinu, kreditne obaveze, obaveze prema dobavljačima, obračunate a nenaplaćene i

potencijalne obaveze, porez na dobit i ostale poreze, naknadne događaje i sudske

sporove, osnovni kapital .

Član 8.

Revizijski dokaz je kompetentni dokaz na osnovu čega revizor daje adekvatno mišljenje o

finansijskim izvještajima. Dokazi se prikupljaju ispitivanjem, posmatranjem, upitom i

konfirmacijom.

Revizijski dokazi se sastoje od izvornih dokumenata, računovodstvene evidencije i drugih

informacija na kojima se zasnivaju finansijski izvještaji. Dokazi revizije skupljaju se kontrolom

efikasnosti funkcionisanja računovodstvenog sistema i sistema interne kontrole, suštinskom

procedurom koju čine provjere za dobijanje revizijskih dokaza, kako bi se utvrdila suštinska

strana prikazivanja činjenica u finansijskim izvještajima

Član 9.

Mišljenje revizora je njegovo zaključno mišljenje koje se daje nakon provedenog postupka

revizije finansijskih izvještaja o tome prikazuju li finansijski izvještaji objektivno i realno

finansijsko stanje i rezultate poslovanja.

Mišljenje revizora može biti :

• pozitivno, kada se ocijeni da finansijski izvještaji u svim značajnim elementima realno

i objektivno prikazuju finansijsko stanje i rezultat poslovanja,

• sa rezervom , kada se ocjenjuje da se realnost i objektivnost pojedinih kategorija i

bilansnih pozicija trebaju prihvatiti sa rezervom,

• negativno, kada se ocjeni da finansijski izvještaji ne prikazuju realno i objektivno

finansijsko stanje i rezultate poslovanja.

Član 10.

Privredno poduzeće će za izvršene poslove u skladu sa ovim Ugovorom platiti Društvu iznos

od \_\_\_\_\_\_\_\_\_\_\_\_\_ € (slovima :\_\_\_\_\_\_\_\_\_\_\_\_ evra) do \_\_\_\_\_ i to uplatom

na žiro račun Društva broj :\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_ .

Ukoliko privredno poduzeće zakasni sa uplatom mjesečne naknade navedene u stavu 1. ovog

člana, na taj iznos teku zatezne kamate od dana dospijeća do dana plaćanja u skladu sa

važećim propisima.

Član 11.

Društvo je dužno čuvati kao svoje sve podatke koje je saznalo u toku provođenja revizije i ti se

podaci ne mogu davati neovlašteno trećim osobama.

Društvo mora omogućiti uvid u podatke ako su oni potrebni za utvrđivanje činjenica u istražnom

ili krivičnom postupku, te ako njihovo predočavanje zatraži sud.

Član 12.

Društvo je dužno čuvati revizijsku dokumentaciju najmanje \_\_\_\_ godina, računajući od godine

na koju se revizija odnosi.

Dokumentacija je vlasništvo Društva i čuva se u papirnatom i elektronskom obliku.

Član 13.

Izmjene i dopune ovog Ugovora mogu se vršiti samo sporazumom ugovornih strana i to u

pisanom obliku.

Član 14.

Strane su sporazumne da će sve eventualne nesuglasice rješavati mirnim putem , u suprotnom

ugovaraju nadležnost suda u \_\_\_\_\_ .

Član 15.

Ovaj ugovor sastavljen je u \_\_\_\_ primjeraka, po \_\_\_ za svaku ugovornu stranu .

Društvo Privredno društvo